b'\n_START_ARTICLE_\nApfelschorle\n_START_PARAGRAPH_\nApfelschorle eller Apfelsaftschorle er en popul\xc3\xa6r l\xc3\xa6skedrik, der er s\xc3\xa6rligt udbredt i Tyskland._NEWLINE_Apfelschorle best\xc3\xa5r af danskvand og \xc3\xa6blemost. Fruchtschorle er en lignende drik med andre typer frugtjuice, men Apfelschorle er langt den mest popul\xc3\xa6re._NEWLINE_Vin blandet med danskvand hedder Weinschorle. Hvidvin er mest brugt; men r\xc3\xb8dvin forekommer ogs\xc3\xa5. _NEWLINE_Kalorieindholdet i Apfelschorle er lavere, og drikken er mindre s\xc3\xb8d end \xc3\xa6blemost. Den er derfor popul\xc3\xa6r om sommeren og blandt sporsud\xc3\xb8vere. Indholdet af \xc3\xa6blemost er mellem 40 og 60 procent._NEWLINE_Regionalt taler man ogs\xc3\xa5 om saure Schorle (sur schorle), som er vin eller \xc3\xa6blemost blandet med danskvand, og om s\xc3\xbc\xc3\x9fe Schorle (s\xc3\xb8d schorle), som er vin eller \xc3\xa6blemost blandet med limonade._NEWLINE_Apfelschorle produceres af Coca-Cola som Lift og af Gerolsteiner. De fleste blander drikken selv.'